joelniklaus/EU_Wikipedias huggingface dataset:
Ρόδος (μυθολογία)

Στην ελληνική μυθολογία με το όνομα Ρόδος είναι γνωστή μία γυναικεία μορφή, επώνυμη ηρωίδα της νήσου Ρόδου. Η Ρόδος αναφέρεται ως σύζυγος του θεού Ηλίου (που ήταν ο «πολιούχος» θεός του νησιού), μαζί με τον οποίο απέκτησε εφτά γιους, τους Ηλιάδες (δεν πρέπει να συγχέονται με τις Ηλιάδες, κόρες της Κλυμένης). Από αυτούς ο Όχιμος και μετά ο Κέρκαφος έγιναν βασιλιάδες της νήσου Ρόδου, και μετά από αυτούς τα παιδιά του Κερκάφου.

Σύμφωνα με τον Πίνδαρο, όταν ο Δίας επικράτησε των γιγάντων, αποφάσισε να μοιράσει τη γη στους Ολύμπιους Θεούς. Ο Ήλιος, που έλειπε από τη μοιρασιά, έμεινε χωρίς γη και ο Δίας για να μην τον αδικήσει πρότεινε να ξανακάνουν τη μοιρασιά. Ο Ήλιος αρνήθηκε την πρόταση του Δία και ζήτησε να γίνει δική του η γη που θα αναδυόταν από τη θάλασσα κατά την ανατολή του επόμενου πρωινού. Έτσι, αναδύθηκε ένα καταπράσινο και πανέμορφο νησί, η Ρόδος και ο Ήλιος συνεπαρμένος από τη ομορφιά της την έλουσε με τις ακτίνες του.

Πηγ;ew 
 Emmy Patsi-Garin: Επίτομο λεξικό Ελληνικής Μυθολογίας, εκδ. οίκος «Χάρη Πάτση», Αθήνα 1969, σελ. 662

Δείτε επίσης 
 Ρόδος

Πρόσωπα της ελληνικής μυθολογίας
Επώνυμοι ήρωες της ελληνικής μυθολογίας
Μυθολογία της αρχαίας Ρόδου
Μπάμπης Ιντζόγλου

Ο Χαράλαμπος (Μπάμπης) Ιντζόγλου (γεν. την 1η Απριλίου 1949) είναι παλαίμαχος διεθνής Έλληνας αμυντικός ποδοσφαιριστής που αγωνίστηκε κυρίως στον Πανιώνιο και στην ΑΕΚ.

Βιογραφικό

Ο Μπάμπης Ιντζόγλου γεννήθηκε το 1949. Ως ποδοσφαιριστής αγωνιζόταν στη θέση του δεξιού μπακ. Σπουδαίος διεθνής ποδοσφαιριστής υπήρξε και ο αδερφός του, ο Θανάσης Ιντζόγλου. Έπαιξε στην ομάδα του Πανιώνιου από τα τέλη της δεκαετίας του '60 μέχρι τα μέσα της δεκαετίας του '70. Στη συνέχεια αγωνίστηκε για αρκετά χρόνια στην ΑΕΚ. Διακρινόταν για το στενό μαρκάρισμα των αντιπάλων επιθετικών.

Ήταν μέλος της σπουδαίας ομάδας του Πανιωνίου που κατέκτησε το Βαλκανικό Κύπελλο το 1971 και τερμάτισε στη δεύτερη θέση του πρωταθλήματος 1970-71 πίσω από την ΑΕΚ και μπροστά από τον ΠΑΟ, τότε φιναλίστ του Κυπέλλου Πρωταθλητριών.

Με την ΑΕΚ κατέκτησε δύο συνεχόμενα πρωταθλήματα Α΄ Εθνικής: το 1977-78 και το 1978-79 και το Κύπελλο Ελλάδος το 1978 (νταμπλ). Επίσης, υπήρξε μέλος της ομάδας της ΑΕΚ, που έκανε την καλύτερη ως τώρα πορεία ελληνικής ομάδας στο Κύπελλο ΟΥΕΦΑ φτάνοντας ως τα ημιτελικά, το 1976-77.

Στο τέλος της επαγγελματικής του καριέρας έπαιξε στο Διαγόρα Ρόδου και τον Ιωνικό. Τη σεζόν 1984-85 αγωνίστηκε με τον Α.Σ. Ποντίων Δραπετσώνας στο Εθνικό Ερασιτεχνικό πρωτάθλημα, ενώ τη διετία 1985-1987 ήταν παίκτης-προπονητής στον Πλάτωνα Αθηνών (ΕΠΣΑ).

Στην Εθνική

Ο Μπάμπης Ιντζόγλου υπήρξε εννέα φορές διεθνής με την εθνική ομάδα. Η πρώτη διεθνής συμμετοχή του ήταν σε ηλικία 20 ετών, στις 4/5/1969, στον ισόπαλο 2-2 εκτός έδρας αγώνα για τα προκριματικά του παγκοσμίου κυπέλλου με την Πορτογαλία. Όμως, ήταν άτυχος, αφού τραυματίστηκε και αντικαταστάθηκε στο 24΄. Η τελευταία διεθνής συμμετοχή του ήταν στις 23/3/1977 στον εκτός έδρας φιλικό αγώνα με την Τσεχοσλοβακία (συντριβή με 0-4), στον οποίο αγωνίστηκε ως το 77΄.

Επίσης, την περίοδο 1968-1973 αγωνίστηκε στην Εθνική Ελπίδων, με την οποία το 1969 κατέκτησε το Βαλκανικό Κύπελλο, ενώ το 1971 έφτασε ως τα προημιτελικά του Ευρωπαϊκού Πρωταθλήματος.

Τέλος τον Απρίλιο του 1968 είχε αγωνιστεί με την Εθνική Νέων στην τελική φάση του αντίστοιχου Ευρωπαϊκού πρωταθλήματος.

Καριέρα

 Σημείωση : τα στοιχεία προέρχονται από http://www.rsssf.com/tablesg/grkhist.html#81 και από το ψηφιακό αρχείο της εφ. "Αθλητική Ηχώ"

Τίτλοι - Διακρίσεις

 Βαλκανικό Κύπελλο συλλόγων (1): 1971.
 Βαλκανικό Κύπελλο Ελπίδων (1): 1969.
 Πρωταθλήματα Α΄ Εθνικής (2): 1977-78, 1978-79.
 Κύπελλο Ελλάδος (1): 1978 (νταμπλ).

 Κύπελλο ΟΥΕΦΑ ημιτελικά: 1976-77.
 2η θέση Α΄ Εθνικής: 1970-71.

Πηγές 

 "Όλα για το ποδόσφαιρο '91. Τρίτομο ΑΛΜΑΝΑΚ", περ. ΕΙΚΟΝΕΣ, 1991.

Ιντζόγλου Μπάμπης
Ιντζόγλου Μπάμπης
Ποδοσφαιριστές Εθνικής Ελλάδας Κ21
Ποδοσφαιριστές Εθνικής Ελλάδας Κ19
Ιντζόγλου Μπάμπης
Ιντζόγλου Μπάμπης
Ιντζόγλου Μπάμπης
Ιντζόγλου Μπάμπης
Ι
Ιντζόγλου Μπάμπης
Ιντζόγλου Μπάμπης
Ιντζόγλου Μπάμπης
Ζαφείρης Κάκκαρης

Ο Ζαφείρης Κάκκαρης (γεν. 1951) είναι πρώην διεθνής Έλληνας τερματοφύλακας που αγωνιζόταν στον Πανιώνιο.

Βιογραφικό 

Ο Ζαφείρης Κάκκαρης ξεκίνησε την αγωνιστική του σταδιοδρομία από τον Αργοναύτη Χατζηκυριάκειου. Ως τερματοφύλακας διακρινόταν για την αλτικότητά του και τις εκτινάξεις του. Έπαιξε στην ομάδα του Πανιώνιου από τη σεζόν 1971-72 μέχρι το 1981 - 82. Την τελευταία αυτή περίοδο τραυματίσθηκε σοβαρότατα και χρειάσθηκε να μεταβεί στο εξωτερικό για θεραπεία. Στη συνέχεια αγωνίστηκε στη Β΄ Εθνική κατηγορία με τον Αιολικό Μυτιλήνης (2 σεζόν) και το Λεβαδειακό (1 χρονιά), εκτός από το 1983-84 που επανήλθε στον Πανιώνιο, τη χρονιά του δεύτερου μπαράζ. Τερμάτισε την αγωνιστική του καριέρα στο Φωστήρα Ταύρου και τη Δ΄ Εθνική, το 1988.

Ήταν μέλος της ομάδας του Πανιωνίου που κατέκτησε το Κύπελλο Ελλάδος το 1979, για πρώτη φορά στην ιστορία του. Αφού απέκλεισε τον Άρη με 2-5, 5-1 και τον Ολυμπιακό με 2-1, 2-3 (με το εκτός έδρας γκολ), νίκησε στον τελικό την ΑΕΚ με 3-1.

Στην Εθνική 

Ο Ζαφείρης Κάκκαρης ήταν έξι φορές διεθνής με την εθνική ομάδα. Η πρώτη φορά ήταν στις 26/10/1977 στον ισόπαλο 0-0 εκτός έδρας αγώνα με τη Βουλγαρία για το Βαλκανικό Κύπελλο. Αγωνίστηκε σε ένα ακόμα ματς για την ίδια διοργάνωση και οι άλλες τέσσερις συμμετοχές του ήταν σε φιλικά της εθνικής ομάδας το 1978.

Η τελευταία συμμετοχή του ήταν στις 5/4/1978 στον εκτός έδρας φιλικό αγώνα με την Πολωνία (ήττα 2-5).

Επίσης, υπήρξε διεθνής με την Εθνική νέων το 1969 και με την Εθνική ελπίδων το 1972 σε αγώνα με την Κύπρο στις 22 Μαρτίου.

Καριέρα 

  Σημείωση : τα στοιχεία προέρχονται από:
 http://www.rsssf.com/tablesg/grkhist.html#81
 http://www.rsssf.com/tablesg/grk84.html

Τίτλοι 

 Κύπελλο Ελλάδος (1): 1979.

Πηγές 

 "Όλα για το ποδόσφαιρο '91. Τρίτομο ΑΛΜΑΝΑΚ", περ. ΕΙΚΟΝΕΣ, 1991.
 Ψηφιακό αρχείο της εφ. "Αθλητική Ηχώ".

Κακκαρης Ζαφειρης
Κακκαρης Ζαφειρης
Ποδοσφαιριστές Εθνικής Ελλάδας Κ21
Ποδοσφαιριστές Εθνικής Ελλάδας Κ19
Κακκαρης Ζαφειρης
Κακκαρης Ζαφειρης
Κακκαρης Ζαφειρης
Κακκαρης Ζαφειρης
Κακκαρης Ζαφειρης
Κακκαρης Ζαφειρης
Κακκαρης Ζαφειρης
Νίκος Χαλκίδης

Ο Νίκος Χαλκίδης είναι παλαίμαχος διεθνής Έλληνας αμυντικός ποδοσφαιριστής, γεννημένος στις 7 Απριλίου 1960. 

Αγωνίστηκε κατά το μεγαλύτερο μέρος της ποδοσφαιρικής του καριέρας με τη φανέλα του Πανιωνίου. Σημείωσε 298 συμμετοχές και 2 τέρματα στο πρωτάθλημα της Α΄ Εθνικής κατηγορίας με τις φανέλες του Πανιωνίου και του Εθνικού Πειραιώς. Διακρινόταν για την ταχύτητά του και την μαχητικότητά του.

Βιογραφικό 
Ο Νίκος Χαλκίδης αγωνιζόταν στη θέση του κεντρικού αμυντικού και του λίμπερο. Έπαιξε στην ομάδα του Πανιώνιου από το 1977 ως ημιεπαγγελματίας κι από το καλοκαίρι του 1978 ως το Δεκέμβριο του 1988 ως επαγγελματίας. 

Ήταν μέλος της ομάδας του Πανιωνίου που κατέκτησε το Κύπελλο Ελλάδος του 1979, για πρώτη φορά στην ιστορία του. Μετείχε στην ομάδα που έπαιξε δύο συνεχόμενες σεζόν (1983 και 1984) σε αγώνα μπαράζ για τη σωτηρία της, αλλά και στην αναγεννημένη ομάδα της πενταετίας 1984-1989, που τερμάτισε δυο φορές στην πρώτη πεντάδα του πρωταθλήματος εξασφαλίζοντας μια θέση στο Κύπελλο ΟΥΕΦΑ το 1988. Επίσης, έφτασε ως τα ημιτελικά του Κυπέλλου το 1988, όπου αποκλείστηκε από τον ΠΑΟ με σκορ: 1-3, 1-0. Στην ιστορία έμεινε το σουτ με ανάποδο ψαλίδι που επιχείρησε στο τελευταίο λεπτό του δεύτερου αγώνα στη Νέα Σμύρνη, στο γάμα της εστίας του Παναθηναϊκού. Όλη η κερκίδα ετοιμάστηκε να πανηγυρίσει το γκολ που θα έδινε την πρόκριση αλλά απέκρουσε ο Νίκος Σαργκάνης με εκπληκτική εκτίναξη, μία από τις καλύτερες της καριέρας του. 

Το Δεκέμβριο του 1988 αποχώρησε πικραμένος από τον Πανιώνιο, στην ουσία οδηγήθηκε στην αποχώρηση από τη νέα διοίκηση. Ακολούθως αγωνίστηκε στον Εθνικό Πειραιώς.

Στην Εθνική

Ο Νίκος Χαλκίδης υπήρξε μία φορά διεθνής με την εθνική ομάδα. Αγωνίστηκε στο εντός έδρας φιλικό παιχνίδι με τη Σοβιετική Ένωση (σκορ 0-2) στις 10/3/1982, όταν μπήκε ως αλλαγή στο 75΄. 

Επίσης, υπήρξε παίκτης της Εθνικής Ελπίδων.

Καριέρα

Τίτλοι

 Κύπελλο Ελλάδος (1): 1979.

Παραπομπές

Πηγές 

 "Όλα για το ποδόσφαιρο '91. Τρίτομο ΑΛΜΑΝΑΚ", περ. ΕΙΚΟΝΕΣ, 1991.
 "Νίκος Χαλκίδης: Γεννημένος μαχητής", Πανιώνιος Κόσμος, φ. 17 (25/4/2009), σελ. 14.
 http://dewapokeronline99.com/

Χαλκίδης Νίκος
Χαλκίδης Νίκος
Ποδοσφαιριστές Εθνικής Ελλάδας Κ21
Χαλκίδης Νίκος
Χαλκίδης Νίκος
Χαλκίδης Νίκος
Χ
Βόσνιοι

Αν αναζητείτε πληροφορίες για τους Βόσνιους μουσουλμάνους πατήστε εδώ

Οι Βόσνιοι (βοσνιακά λατινική γραφή: Bosanci, κυριλλική γραφή: Босанци, αγγλικά: Bosnians) ονομάζονται όλοι όσοι έχουν υπηκοότητα του κράτους της Βοσνίας και Ερζεγοβίνης, ανεξαρτήτως εθνότητας και καταγωγής. Το όνομα συμπεριλαμβάνει τους Μποσνιάκους, τους Σέρβους, τους Κροάτες και τις υπόλοιπες μειονότητες της χώρας.

Εξωτερικοί σύνδεσμοι 
 http://www4.wittenberg.edu/academics/courses-05fa/honors.html 

Έθνη της πρώην Γιουγκοσλαβίας
Φρέντερικ Γκρίφιθ

Ο Φρέντερικ Γκρίφιθ (Frederick Griffith, 1879 - 1941) ήταν Βρετανός γιατρός και γενετιστής. Το 1928, διεξήγαγε το περίφημο πείραμα, που είναι σήμερα γνωστό σαν «πείραμα του Γκρίφιθ», στο οποίο ανακάλυψε αυτό που ονόμασε «αρχή μεταμόρφωσης», το γνωστό σήμερα DNA.

Βιογραφικό
Γεννήθηκε στο Χέιλ της Αγγλίας και φοίτησε στο Πανεπιστήμιο του Λίβερπουλ, όπου σπούδασε γενετική. Αρχικά εργάστηκε στο Βασιλικό Θεραπευτήριο του Λίβερπουλ, στα εργαστήρια Τόμπσον Γέιτς και στη Βασιλική Επιτροπή για τη Φυματίωση.

Το 1910 προσελήφθη από τη Βρετανική Κυβέρνηση στο Υπουργείο Υγείας υπό τον Άρθουρ Ίστγουντ. Η κυβέρνηση είχε περιορίσει τις δαπάνες εν όψει του επικείμενου πολέμου και έτσι τα εργαστήρια στα οποία εργαζόταν ο Γκρίφιθ ήταν πρωτόγονα. Ωστόσο η δημιουργικότητά του και το ανήσυχο πνεύμα του είχαν ως αποτέλεσμα η έρευνά του να προοδεύσει. Ένας από τους φίλους του ισχυριζόταν ότι «με μία φιάλη κηροζίνη και ένα γκαζάκι, μπορούσε να πετύχει περισσότερα από ότι άλλοι με ένα παλάτι».

Το πείραμα

Το πείραμα για το οποίο είναι κυρίως γνωστός ο Γκρίφιθ πραγματοποιήθηκε στα πλαίσα των προσπαθειών του να παρασκευάσει εμβόλιο για την πρόληψη της πνευμονίας εξαιτίας της πανδημίας γρίπης που υπήρξε μετά τον Πρώτο παγκόσμιο Πόλεμο, και είναι γνωστή σαν «ισπανική γρίπη».

Ο Γκρίφιθ χρησιμοποίησε δύο στελέχη βακτηρίων, με τα οποία μόλυνε πόντίκια. Αν και κανένα από τα δύο στελέχη δεν είχε τη δυνατότητα να σκοτώσει τα πειραματόζωα, η ανάμειξη τους από τον επιστήμονα οδήγησε στο θάνατό τους. Συμπέρανε λοιπόν ότι το ένα στέλεχος βακτηρίου μεταμορφώθηκε σε άλλο θανατηφόρο είδος, κάτι που ονόμασε «αρχή μεταμόρφωσης».

Το τέλος και η σημασία του έργου του
Ο Γκρίφιθ σκοτώθηκε το 1941, ενώ εργαζόταν στο εργαστήριο του στο Λονδίνο μαζί με το φίλο του, βακτηριολόγο Ουίλιαμ Μ. Σκοτ, κατά το βομβαρδισμό του Λονδίνου από τα ναζιστικά αεροπλάνα.

Τρία χρόνια μετά το θάνατό του το 1944, ο Όσβαλντ Άβερι μαζί με τους Κόλιν Μακλόιντ και Μακλίν Μακάρτι εξακρίβωσε ότι η «αρχή μεταμόρφωσης» που είχε ανακαλύψει ο Γκρίφιθ ήταν το DNA.  

Ο ανιψιός του Γκρίφιθ, Τζων Στάνλεϊ Γκρίφιθ, έχει βραβευθεί με το Μετάλλιο Φάραντεϊ της Βασιλικής Εταιρείας.

Παραπομπές

Εξωτερικοί σύνδεσμοι
Frederick Griffith Lancet, (3 May 1941): 588. Obituary
The Famous DNA Experiments
A Gene Is Made of DNA
MadSci Network: Genetics
Studying microbes provides insight into life at the molecular level
Griffith's Experiment on Bacterial Transformation 
Sinauer Associations Inc.

Άγγλοι βιολόγοι
Γενετιστές
Μικροβιολόγοι
Άγγλοι παθολόγοι
Βακτηριολόγοι
Νικηφόρος Ουρανός

Ο Νικηφόρος Ουρανός υπήρξε ένας από τους ικανότατους στρατηγούς του Βυζαντινού Αυτοκράτορα, Βασιλείου Β' Βουλγαροκτόνου (10ος-11ος αιώνας). Ήταν διοικητής της Αντιόχειας. Μαζί με τον Νικηφόρο Ξιφία και τον Ευστάθιο Δαφνομήλη, αποτελούσαν τρεις από τους σημαντικότερους στρατηγούς του Βασιλείου που χάρισαν αποφασιστικές νίκες στον αυτοκρατορικό στρατό. Η πιο σημαντική νίκη του ήταν αυτή κατά τη μάχη του Σπερχειού ποταμού, το 996 ή 997, κατά την οποία τα βουλγαρικά στρατεύματα τράπηκαν σε φυγή και τραυματίστηκε ο τσάρος Σαμουήλ.

Παραπομπές

Βυζαντινοί στρατηγοί
Πρόσωπα των Αραβοβυζαντινών Πολέμων
10ος αιώνας
Βυζαντινοί διοικητές της Αντιόχειας
Βυζαντινοί του 11ου αιώνα
Πάρις Ζουμπούλης

Ο Παράσχος «Πάρις» Ζουμπούλης (30 Αυγούστου 1970) είναι παλαίμαχος Έλληνας ποδοσφαιριστής που αγωνιζόταν στον χώρο της επίθεσης και νυν προπονητής. Κατά τη διάρκεια της ποδοσφαιρικής καριέρας του αγωνίστηκε επί σειρά ετών στην Α΄ Εθνική με τις φανέλες των Εδεσσαϊκού, ΠΑΟΚ, ΑΕΚ και Σκόντα Ξάνθης.

Ποδοσφαιρική καριέρα
Ο Ζουμπούλης ξεκίνησε την καριέρα του από την Δόξα Εξαπλάτανου Αριδαίας για να ακολουθήσει μεταγραφή στον Εδεσσαϊκό, με τον οποίο αγωνίστηκε για δύο αγωνιστικές περιόδους στην Α΄ Εθνική με 17 τέρματα σε 63 αγώνες. Ακολούθησε η μετακίνηση στον ΠΑΟΚ, όπου παρέμεινε μέχρι την ολοκλήρωση της σεζόν 1997/98. Κατά την πρώτη του χρονιά στον «δικέφαλο του Βορρά» σημείωσε 9 γκολ για το πρωτάθλημα, μεταξύ των οποίων και δύο εναντίον του Άρη, στην εντός έδρας επικράτηση με 2-0 στα πλαίσια του δεύτερου γύρου. Την επόμενη σεζόν σκόραρε εκ νέου στο ντέρμπι της Θεσσαλονίκης, σε μια ακόμη νίκη του ΠΑΟΚ επί του Άρη στην Τούμπα, αυτή τη φορά με 1-0. Η ολοκλήρωση των αγωνιστικών υποχρεώσεων βρήκε τον Ζουμπούλη πάλι πρώτο σκόρερ του ΠΑΟΚ με 13 γκολ, επίδοση που παράλληλα τον ανέδειξε στη δέκατη θέση του πίνακα των σκόρερ της Α΄ Εθνικής. Συνολικά, με την ομάδα της Θεσσαλονίκης σκόραρε 33 φορές για το πρωτάθλημα. 

Ακολούθησε ένα σύντομο πέρασμα από την ΑΕΚ μετά από ανταλλαγή με τον Μαχαιρίδη. Παρά το γεγονός πως αγωνιζόταν συνήθως ως αλλαγή, πέτυχε 6 γκολ σε 17 συμμετοχές. Επόμενος σταθμός της καριέρας του ήταν η Σκόντα Ξάνθη: στην πρώτη του σεζόν στους «ακρίτες» αγωνίστηκε σε 24 αγώνες πρωταθλήματος σκοράροντας 11 φορές, επίδοση που τον έφερε στην όγδοη θέση του πίνακα των σκόρερ από κοινού με τον Γιοβάνοβιτς των Τρικάλων και τον Φρούσο του ΠΑΟΚ. Τον Δεκέμβριο του 2001 ολοκληρώθηκε το συμβόλαιο του με την Ξάνθη και ακολούθως μεταπήδησε στον Απόλλωνα Καλαμαριάς όπου πέτυχε σε 23 αγώνες 8 γκολ στο πλαίσιο της Β΄ Εθνικής. Στη συνέχεια αγωνίστηκε στην Κέρκυρα, τον Λεβαδειακό, τη Ρόδο και τον Εδεσσαϊκό, όπου και έκλεισε την καριέρα του το 2007. Σε επίπεδο Α' Εθνικής, ο Ζουμπούλης σημείωσε 71 τέρματα σε 243 συμμετοχές.

Ως προπονητής 
Ως προπονητής, πέρασε αρχικά από τον πάγκο της Δοξας Εξαπλατάνου που συμμετείχε στο τοπικό πρωτάθλημα της ΕΠΣ Πέλλας. Αργότερα διετέλεσε βοηθός προπονητή σε Ξάνθη, Παναιτωλικό και Αστέρα Τρίπολης, ενώ το καλοκαίρι του 2019 ανέλαβε την τεχνική ηγεσία του Εδεσσαϊκού, από τον οποίο αποχώρησε τον Ιανουάριο του 2020 έχοντας 9 νίκες, 6 ισοπαλίες και 4 ήττες σε αγώνες πρωταθλήματος.
 Επόμενος σταθμός την σεζόν 2022-2023 ο ΠΑΣ Ίκαρος, ομάδα της Ικαρίας που συμμετέχει στην Α' ΕΠΣ Σάμου.

Στατιστικά

Παραπομπές

Εξωτερικοί σύνδεσμοι 

Προφίλ στο aek.com
Απόλλων Καλαμαριάς 2001/02
Απόλλων Καλαμαριάς 2002/03

Ζουμπουλης Παρις
Ζ
Ποδοσφαιριστές Εθνικής Ελλάδας Κ21
Ζουμπουλης Παρις
Ζουμπουλης Παρις
Ζουμπουλης Παρις
Ζουμπουλης Παρις
Ζουμπουλης Παρις
Ζουμπουλης Παρις
Ζουμπουλης Παρις
Ζουμπουλης Παρις
Ζουμπουλης Παρις
Έλληνες προπονητές ποδοσφαίρου
Ματράλια

Τα Ματράλια ήταν αρχαία ρωμαϊκή εορτή προς τιμήν της θεότητας Μάτερ Ματούτα, θεά της ανάπτυξης και της καλοτυχίας, που ταυτιζόταν με την επίσης ρωμαϊκή Αουρόρα ή με τη Λευκοθέα-Ινώ.

Στην αρχαία Ρώμη υπήρχε ναός της Μάτερ Ματούτα στο Φόρουμ Μποάριουμ και εκεί τελούνταν η γιορτή στις 11 Ιουνίου. Η γιορτή αυτή ήταν μόνο για τις ανύπαντρες γυναίκες και αυτές που βρίσκονταν στον πρώτο τους γάμο. Στις υπηρέτριες απαγορευόταν η συμμετοχή και η είσοδος στο ναό, αντιθέτως, σύμφωνα με πηγές, μία από αυτές συνοδευόταν στο ναό από τις οικοδέσποινες και την χτυπούσαν με ένα ράπισμα στο πρόσωπο. Οι γυναίκες που συμμετείχαν έπαιρναν μαζί τους τα παιδιά των αδερφών τους, κι όχι τα δικά τους, τα κρατούσαν στην αγκαλιά τους και προσεύχονταν για την ευημερία τους.

Έπειτα, στόλιζαν με στεφάνια το άγαλμα της θεάς και οι γυναίκες πρόσφεραν στη θεά πίτες ψημένες σε πήλινα σκεύη. 

Τα Ματράλια δε θα πρέπει να συγχέονται με τα Ματρονάλια, που εορτάζονταν την πρώτη ημέρα του Μαρτίου.

Παραπομπές

Εξωτερικοί σύνδεσμοι
Smith's Dictionary, 1875
Dictionnaire des Antiquités Grecques et Romaines de Daremberg et Saglio

Αρχαίες ρωμαϊκές εορτές
Φώτης Τσολιάς

Ο Φώτης Τσολιάς (1925 - Δεκέμβριος 2002) ήταν Έλληνας διεθνής ποδοσφαιριστής που αγωνιζόταν στον Πανιώνιο.

Βιογραφικό 

Ο Φώτης Τσολιάς γεννήθηκε το 1925 στην Πάτρα. Ως ποδοσφαιριστής αγωνιζόταν στην επίθεση. Ξεκίνησε στην Πράσινη Θύελλα Κουκακίου αλλά έφηβος ακόμα εικονίζεται στη φωτογραφία της πρώτης ομάδας που δημιούργησε ο Πανιώνιος το 1940, όταν εγκαταστάθηκε στη Νέα Σμύρνη. Μετείχε, επίσης, σε όλες τις κατοχικές ομάδες του συλλόγου που έδωσαν διάφορα φιλικά παιχνίδια. Έπαιξε στην πρώτη μεταπολεμική ομάδα του Πανιώνιου μέχρι τα πρώτα χρόνια της δεκαετίας του '50. Διακρινόταν για την ταχύτητά του και το δυνατό σουτ και ήταν ο βασικός σκόρερ της ομάδας. Ήταν ψηλός και ασχολιόταν, επίσης με επιτυχία, με το μπάσκετ, το βόλεϊ και το στίβο. 

Ήταν μέλος της ομάδας του Πανιωνίου, η οποία το 1950-51 πήρε το πρωτάθλημα της Ε.Π.Σ. Αθηνών και αναδείχθηκε δευτεραθλήτρια Ελλάδος, πίσω από τον Ολυμπιακό.

Επίσης, αγωνίστηκε και σκόραρε στον τελικό του Κυπέλλου Ελλάδος το 1952, πάντα με τον Πανιώνιο. Αφού απέκλεισαν τον Εθνικό με 2-2, 3-2 και τη Δόξα Δράμας με 2-2, 2-1, ηττήθηκαν στον τελικό από τον Ολυμπιακό. Ο Τσολιάς πέτυχε δύο γκολ στο 34΄ και στο 60΄ αλλά ο αγώνας έληξε ισόπαλος 2-2, μιας και οι ερυθρόλευκοι ισοφάρισαν στο 90΄ με το Δρόσο. Στον επαναληπτικό ο Πανιώνιος ηττήθηκε με 2-0.

Με το Νίκο Ζαρκάδη και τον Ανδρέα Λέκκα αποτελούσαν την επιθετική τριάδα του Πανιωνίου, ώσπου τραυματίστηκε σοβαρά στη μέση σε αγώνα εναντίον της ΑΕΚ και αναγκάστηκε να σταματήσει πρόωρα το ποδόσφαιρο.

Για την προσφορά του στην ομάδα, του απονεμήθηκε ο Χρυσός Σταυρός Πανιωνίου, η ανώτατη διάκριση του συλλόγου. Πέθανε το Δεκέμβριο του 2002.

Στην Εθνική

Ο Φώτης Τσολιάς αγωνίστηκε μία φορα με την εθνική ομάδα. Ήταν στις 28/11/1948 στον εκτός έδρας φιλικό αγώνα με την Τουρκία, στον οποίο η Ελλάδα ηττήθηκε με 1-2. Λίγες μέρες μετά έπαιξε και σε ένα ανεπίσημο ματς επί της Τουρκίας, στο οποίο η εθνική αγωνίστηκε ως Μικτή Επιλέκτων, στο οποίο πέτυχε το νικηφόρο γκολ της εθνικής (σκορ: 2-1).

Καριέρα

Τίτλοι-Διακρίσεις

 Πρωτάθλημα Αθηνών (1): 1951
 Κύπελλο Ελλάδος: φιναλίστ 1952.
 Πρωτάθλημα Ελλάδος: 2η θέση 1950-51.

Πηγές 

 "Όλα για το ποδόσφαιρο '91. Τρίτομο ΑΛΜΑΝΑΚ", περ. ΕΙΚΟΝΕΣ, 1991.
 "Πανιώνιος Γ.Σ.Σ. (1890-2010): 120 χρόνια στην υπηρεσία του ελληνικού αθλητισμού", Ημερολόγιο της Λέσχης Φίλων Πανιωνίου.
 Φώτης Στρατής, "Κεφάλαιο Φώτης Τσολιάς", εφ. Πανιώνιος Κόσμος φ. 50 (23/1/2010), σελ. 3.

Τσολιάς Φώτης
Τσολιάς Φώτης
Τσολιάς Φώτης
Τ
Νουμίτωρ

Ο Νουμίτωρ ήταν, κατά τη ρωμαϊκή μυθολογία, βασιλιάς της Άλβα Λόνγκα. Πατέρας του ήταν ο Πρόκας και καταγόταν από τον Αινεία. Ο νεότερος αδελφός του, Αμούλιος, πήρε την εξουσία και σκότωσε τους γιους του. Την κόρη του Ρέα Σύλβια την ανάγκασε  να γίνει μια από τις Εστιάδες Παρθένες, θεωρώντας πως έτσι εξασφάλιζε ότι η γενεά του Νουμίτορος δεν θα αποκτούσε άλλο διάδοχο. Η Ρέα Σύλβια, όμως, γέννησε τον Ρωμύλο και τον Ρώμο, οι οποίοι επανέφεραν και τον Νουμίτορα στην εξουσία.

Εξωτερικοί σύνδεσμοι 
http://en.wikisource.org/wiki/From_the_Founding_of_the_City/Book_1

Βασιλείς της ρωμαϊκής μυθολογίας
Λουίς Φορτούνιο

Ο Λουίς Φορτούνιο (Luis Guillermo Fortuño Burset) είναι εταιρικός δικηγόρος και Κυβερνήτης του Πουέρτο Ρίκο, από τις 2 Ιανουαρίου του 2009 ως τις 2 Ιανουαρίου 2013. Εξελέγη Κυβερνήτης τον Νοέμβριο του 2008. Είναι αρχηγός του Νέου Προοδευτικού Κόμματος του Πουέρτο Ρίκο (NPP).. Είναι επίσης μέλος του Ρεπουμπλικανικού Κόμματος των ΗΠΑ.

Πρώτα χρόνια και σπουδές 
Γεννήθηκε στις 31 Οκτωβρίου 1960 στο Σαν Χουάν. Το 1977 απεφοίτησε από το Κολέγιο Μαρίστα του Πουέρτο Ρίκο και έλαβε πτυχίο στις Διεθνείς Υπηρεσίες (B.S.F.S.) από το Πανεπιστήμιο Τζώρτζταουν (Ουάσινγκτον). Το 1985 έλαβε διδακτορικό από τη Νομική Σχολή του Πανεπιστημίου της Βιρτζίνια. Ανέπτυξε συνδικαλιστική δράση από τα φοιτητικά του χρόνια, ιδρύοντας μαζί με άλλους τη φοιτητική οργάνωση PRSSA. Νυμφεύθηκε τη δικηγόρο Λούσε Βέλα Γκουτιέρες, με την οποία απέκτησαν τρίδυμα το 1991.

Πολιτική σταδιοδρομία 
Η ενασχόλησή του με τα κοινά άρχισε το 1993, επί κυβερνήτη Πέδρο Ροσεγιό, οπότε διορίστηκε εκτελεστικός διευθυντής της Τουριστικής Εταιρείας του Πουέρτο Ρίκο και πρόεδρος του οργανισμού για την Ανάπτυξη των Ξενοδοχείων. Το 1994 έγινε γραμματέας του Υπουργείου Οικονομικών του Πουέρτο Ρίκο. Το 1996 παραιτήθηκε από το χαρτοφυλάκιό του και επέστρεψε στη δικηγορία. Αργότερα επανήλθε στην πολιτική με το Νέο Προοδευτικό Κόμμα. Το 2003 έγινε Κάτοικος Αρμοστής.

Κυβερνήτης
Τον Φεβρουάριο του 2007 ανακοίνωσε την υποψηφιότητά του για το αξίωμα του κυβερνήτη. Έλαβε το χρίσμα για τις εκλογές για κυβερνήτη από το NPP στις 9 Μαρτίου του 2008. Στις προκριματικές κέρδισε τον κυβερνήτη Πέδρο Ροσεγιό, με 60% έναντι 40% για τον αντίπαλό του. Στις εκλογές για κυβερνήτη, που διεξήχθησαν στις 4 Νοεμβρίου 2008 με υψηλή συμμετοχή, εξελέγη ένατος Κυβερνήτης του Πουέρτο Ρίκο, επικρατώντας του έως τότε Κυβερνήτη, Ανίμπαλ Ασεβέδο Βιλά με 52,78% έναντι 41,28% για τον αντίπαλό του. Η θητεία του ως Κυβερνήτη ξεκίνησε στις 2 Ιανουαρίου 2009 και τέλειωσε το 2013.

Παραπομπές

Εξωτερικοί σύνδεσμοι 
 Επίσημη ιστοσελίδα του Φορτούνιο μέσω της αμερικανικής Βουλής των Αντιπροσώπων 

Φορτουνιο
Φορτουνιο
Ελίζαμπεθ Μπανκς

Η Ελίζαμπεθ Μπανκς (Elizabeth Banks, γενν. 10 Φεβρουαρίου 1974) είναι Αμερικανίδα ηθοποιός.

Βιογραφία
Γεννήθηκε στις 10 Φεβρουαρίου του 1974 στο Πίτσφιλντ της Μασαχουσέτης. Το αληθινό της όνομα είναι Ελίζαμπεθ Μίτσελ και είναι η μεγαλύτερη από τέσσερα αδέρφια. Ο πατέρας της ήταν εργάτης στο εργοστάσιο της General Electric και η μητέρα της τραπεζικός. Αποφοίτησε από το λύκειο το 1992 και τέσσερα χρόνια αργότερα πήρε το πτυχίο της από το Πανεπιστήμιο της Πενσυλβάνια. Ήταν το πρώτο μέλος της οικογένειας της με πτυχίο ανώτερης εκπαίδευσης. Το 1998 τελειώνει τις σπουδές της στην υποκριτική και ξεκινάει να εργάζεται ως ηθοποιός.

Στις 5 Ιουλίου του 2003, παντρεύτηκε τον Μαξ Χέντελμαν, με τον οποίο διατηρούσε σχέση από τα φοιτητικά της χρόνια και προσηλυτίστηκε στον Ιουδαϊσμό.

Σταδιοδρομία
Άλλαξε το πατρικό της όνομα σε Μπανκς για να αποφύγει το μπέρδεμα με την επίσης ηθοποιό Ελίζαμπεθ Μίτσελ. Το ντεμπούτο της έγινε με την ανεξάρτητη παραγωγή Surrender Dorothy (1998). Έγινε γνωστή με τη συμμετοχή της στις ταινίες της σειράς Spider-Μan (Μπέτι Μπραντ) και στα φιλμ Seabiscuit και The 40-Year-Old Virgin.

Το 2006 συμμετείχε στην επιτυχημένη σειρά του NBC Scrubs ως γκεστ σταρ, ρόλο που επανέλαβε τελικά 13 φορές στη διάρκεια 3 σεζόν. Το 2007 συμπρωταγωνιστεί με τους Άαρον Έκχαρτ και Τζέσικα Άλμπα στην κωμωδία Meet Bill ενώ κάνει μια μικρή εμφάνιση στο "χριστουγεννιάτικο" Fred Claus. Το 2008 συμμετέχει στη ρομαντική κομεντί Definitely, Maybe, στην κωμωδία του Κέβιν Σμιθ Zack and Miri Make a Porno και στο βιογραφικό φιλμ του Όλιβερ Στόουν W. όπου υποδύεται τη σύζυγο του Τζωρτζ Μπους, Λώρα.

Φιλμογραφία
 Surrender Dorothy (1998)
 Shaft (2000)
 Wet Hot American Summer (2001)
 Ordinary Sinner (2001)
 Spider-Μan (2002) 
 Swept Away (2002)
 Without a Trace (2002)
 Catch Me if You Can (2002)
 The Trade (2003)
 Seabiscuit (2003) 
 Spider-Man 2 (2004)
 Heights (2005)
 Sexual Life (2005) 
 The Baxter (2005)
 The 40-Year-Old Virgin (2005)
 Daltry Calhoun (2005) 
 Slither (2006)
 The Sisters (2006)
 Invincible (2006)
 Spider-Man 3 (2007)
 Wainy Days
 Fred Claus (2007)
 Comanche Moon (2008)
 Definitely, Maybe (2008)
 Bill (2008)
 Meet Dave (2008)
 W. (2008) 
 Zack and Miri Make a Porno (2008) 
 Role Models (2008)
 Lovely, Still (2008)
 Big Breaks (2009)
 The Uninvited (2009)
 The Next Three Days (2010)
 The Details (2010)
 Our Idiot Brother (2011)
 Man on a Ledge (2012)
 The Hunger Games (2012)
 Movie 43 (2012)
 What to Expect When You're Expecting (2012)
 Welcome to People (2012)
 The Hunger Games: Catching Fire (2013)
 The Hunger Games: Mockingjay - Part 1 (2014)
 Power Rangers (2017)             *  Brightburn  (2019)

Τηλεόραση
 Sex & the City
 Third Watch
 All My Children
 Scrubs 
 Law & Order: Special Victims Unit
 Stella
 ''American Dad

Παραπομπές

Εξωτερικοί σύνδεσμοι
Άρθρο στο AskMen.com

Αμερικανοί σκηνοθέτες
Αμερικανίδες ηθοποιοί κινηματογράφου
Αμερικανίδες ηθοποιοί τηλεόρασης
Αμερικανίδες ηθοποιοί φωνής
Πολ Χατζόπουλος

Ο Πολύβιος (Πολ) Χατζόπουλος (17 Ιουλίου 1961) είναι Έλληνας πρώην διεθνής ποδοσφαιριστής, που αγωνίστηκε κυρίως στον Πανιώνιο και στην ΑΕΚ ως κεντρικός αμυντικός και ως μέσος. Διακρινόταν για το επιτελικό του παιχνίδι και το συντονισμό του παιχνιδιού της ομάδας.

Καριέρα

Σε συλλογικό επίπεδο 
Ξεκίνησε την καριέρα του στον Παναρκαδικό στα τέλη της δεκαετίας του '70. Στη συνέχεια αγωνίστηκε στην ομάδα του Πανιώνιου στα μέσα της δεκαετίας του '80 για 5 χρόνια. Το 1985 πήρε μεταγραφή για την ΑΕΚ όπου και παρέμεινε για 3,5 χρόνια. Το 1989 αγωνίστηκε στον Διαγόρα Ρόδου και ακολούθησε μια διετία (1989-91) στην Ξάνθη. Συνέχισε σε μικρότερες κατηγορίες, επιστρέφοντας για μια διετία στον Παναρκαδικό και έκλεισε την καριέρα του το 1995 αγωνιζόμενος για έναν χρόνο στη Σπάρτη.

Στις εθνικές ομάδες 
Ο Χατζόπουλος ήταν "προϊόν" της καλής εθνικής Ελπίδων των αρχών της δεκαετίας του '80. Το 1983 αγωνίστηκε με την εθνική ομάδα στους Μεσογειακούς αγώνες. Συμμετείχε σε τρεις αγώνες και πέτυχε το μοναδικό τέρμα στη νίκη εναντίον της Λιβύης (1-0), στο 81΄. Επίσης, το 1983 αγωνίστηκε στην ολυμπιακή ομάδα.

Με την Ανδρών αγωνίστηκε δυο φορές. Η πρώτη συμμετοχή του ήταν στις 11 Απριλίου 1984 σε εντός έδρας φιλικό αγώνα με την Κύπρο (1-1). Η δεύτερη και τελευταία συμμετοχή του ήταν στις 17 Οκτωβρίου 1984 στον εκτός έδρας αγώνα για τα προκριματικά του παγκοσμίου κυπέλλου με την Πολωνία (1-3).

Πηγές - Εξωτερικοί σύνδεσμοι 

 "Όλα για το ποδόσφαιρο '91. Τρίτομο ΑΛΜΑΝΑΚ", περ. ΕΙΚΟΝΕΣ, 1991.
Η καριέρα του Πολ Χατζόπουλου στο national football teams
Το προφίλ του Πολ Χατζόπουλου στο transfermarkt

Έλληνες ποδοσφαιριστές
Ποδοσφαιριστές Εθνικής Ελλάδος
Ποδοσφαιριστές Εθνικής Ελλάδας Κ21
Ποδοσφαιριστές Πανιωνίου
Ποδοσφαιριστές Αθλητικής Ένωσης Κωνσταντινουπόλεως
Ποδοσφαιριστές Διαγόρα Ρόδου
Αμυντικοί ποδοσφαιριστές
Θόδωρος Ζάκκας

Ο Θόδωρος Ζάκκας (γένν. 1965) είναι  Έλληνας παλαίμαχος διεθνής επιθετικός ποδοσφαιριστής, που αγωνίστηκε στον Πανιώνιο και το βελγικό πρωτάθλημα.

Βιογραφικό

Ο Θόδωρος Ζάκκας γεννήθηκε στις 11-12-1965 στο Βέλγιο. Ως ποδοσφαιριστής αγωνιζόταν στην επίθεση συνήθως ως δεξί εξτρέμ. Έπαιξε στην ομάδα του Πανιώνιου στα τέλη της δεκαετίας του '80 και στις αρχές της δεκαετίας του '90. Διακρινόταν για την ταχύτητά του και την ντρίμπλα του.

Ξεκίνησε το ποδόσφαιρο στις ακαδημίες της ΡΣΚ Άντερλεχτ, στην οποία υπέγραψε το πρώτο του επαγγελματικό συμβόλαιο. Στη συνέχεια αγωνίστηκε ως δανεικός στην Άαλστ ως το καλοκαίρι του 1988, που ήρθε στον Πανιώνιο.

Στην ομάδα της Νέας Σμύρνης έμεινε τρεις σεζόν. Ήταν μέλος της ομάδας του Πανιωνίου που έφτασε ως τον τελικό του Κυπέλλου Ελλάδος το 1989. Αφού απέκλεισε τον ΠΑΟΚ με 0-2, 3-0 και την Λάρισα με 2-0, 0-0, στον τελικό ηττήθηκε από τον ΠΑΟ με 3-1. Ο Ζάκκας σημείωσε το μοναδικό γκολ του Πανιωνίου στο 36΄, ισοφαρίζοντας προσωρινά τον αγώνα.

Το 1991 επέστρεψε στο Βέλγιο, όπου αγωνίστηκε μερικές σεζόν. Στη συνέχεια επέστρεψε στο ελληνικό πρωτάθλημα κι έπαιξε στις ομάδες της Καλαμάτας και της Χαλκίδας.

Σήμερα ζει στο Βέλγιο, όπου εργάζεται ως ανιχνευτής ταλέντων (σκάουτερ).

Στην Εθνική

Ο Θόδωρος Ζάκκας υπήρξε τρεις φορές διεθνής με την εθνική ομάδα, το 1989-90. Αγωνίστηκε για πρώτη φορά ήταν στις 25/10/1989 στον εκτός έδρας ισόπαλο 1-1 αγώνα με την Ουγγαρία, όταν μπήκε ως αλλαγή στο 46΄. Για τελευταία φορά αγωνίστηκε με την εθνική στις 28/3/1990 στον εντός έδρας φιλικό αγώνα με το Ισραήλ (σκορ 2-1), όταν  μπήκε ως αλλαγή στο 60΄.

Καριέρα

Εξωτερικοί σύνδεσμοι 
 http://www.national-football-teams.com/v2/player.php?id=21826

Πηγές 

 "Όλα για το ποδόσφαιρο '91. Τρίτομο ΑΛΜΑΝΑΚ", περ. ΕΙΚΟΝΕΣ, 1991.

Έλληνες ποδοσφαιριστές
Έλληνες ομογενείς ποδοσφαιριστές
Ποδοσφαιριστές Εθνικής Ελλάδος
Ποδοσφαιριστές Πανιωνίου
Ποδοσφαιριστές Π.Σ. Καλαμάτας
Επιθετικοί ποδοσφαιριστές
Ποδοσφαιριστές Σούπερ Λιγκ Ελλάδας
Ποδοσφαιριστές Έεντραχτ Άαλστ
Ποδοσφαιριστές ΡΑΑ Λουβιερουάζ
Έλληνες ποδοσφαιριστές στο εξωτερικό
Ξένοι ποδοσφαιριστές στο Βέλγιο
Θανάσης Καναράς

Ο Θανάσης Καναράς είναι Έλληνας παλαίμαχος διεθνής ποδοσφαιριστής, ο οποίος αγωνιζόταν στον Πανιώνιο.

Βιογραφικό

Γεννήθηκε στις 20 Ιουλίου 1960. Άρχισε την καριέρα του ως επιθετικός, στη συνέχεια διακρίθηκε ως μέσος, ενώ αγωνίστηκε και στο κέντρο της άμυνας. Στον Πανιώνιο μετακινήθηκε από την Αναγεννηση   Φαρσάλων και παρέμεινε καθ' όλη σχεδόν τη διάρκεια της δεκαετίας του '80, ξεχωρίζοντας για την αντοχή και τη μαχητικότητά του.

Ήταν μέλος της ομάδας η οποία προκρίθηκε έως τον τελικό του Κυπέλλου Ελλάδας την περίοδο 1988-89. Απέκλεισε στη φάση των 8 τον ΠΑΟΚ με 0-2 εκτός και 3-0 στην παράταση, στην επόμενη τη Λάρισα με 2-0 εντός και 0-0, για να ηττηθεί 1-3 από τον Παναθηναϊκό στον τελικό.

Στην Εθνική

Ο Θανάσης Καναράς υπήρξε παίκτης της Εθνικής Ελπίδων. Επίσης, αγωνίστηκε Ολυμπιακή ομάδα σε 15 ματς από το 1983 ως το 1988 στα προολυμπιακά τουρνουά για τις Ολυμπιάδες του Λος Άντζελες και της Σεούλ και σε φιλικά. Ο πρώτος αγώνας ήταν εναντίον της Κύπρου εντός έδρας στις 10/12/1986 (σκορ: 2-0) και ο τελευταίος κατά της Δανίας εκτός έδρας στις 20/4/1988 (σκορ: 0-4). Με την ολυμπιακή ομάδα πέτυχε κι ένα γκολ στο φιλικό παιχνίδι με την Ουγγαρία στις 28/1/1987, στο 77΄ πέτυχε το 2-1 που ήταν το τελικό σκορ.

Με την εθνική ανδρών αγωνίστηκε τέσσερις φορές. Η πρώτη συμμετοχή του ήταν στις 16/12/1987, στον τελευταίο αγώνα της Ελλάδας για τα προκριματικά του ευρωπαϊκού πρωταθλήματος που έγινε στη Ρόδο, εναντίον της Ολλανδίας (σκορ: 0-3). Στη συνέχεια μετείχε σε τρία φιλικά: στις 23/3/1988 εντός έδρας με τη Σοβιετική Ένωση (σκορ: 0-4), στις 19/5/1988 εκτός έδρας με τον Καναδά (σκορ: 1-0) και τέλος στις 30/8/1988 εκτός έδρας με την Ανατολική Γερμανία (σκορ: 0-1).

Καριέρα

Εξωτερικοί σύνδεσμοι 
 Thanásis Kanarás, National Football Teams

Πηγές 
 "Όλα για το Ποδόσφαιρο", 3τομο Αλμανάκ, έκδοση περιοδικού «Εικόνες», Αθήνα 1991
 Thanasis Kanaras, mackolik

Καναράς Θανάσης
Καναράς Θανάσης
Ποδοσφαιριστές Εθνικής Ελλάδας Κ21
Καναράς Θανάσης
Καναράς Θανάσης
Κ
Κ
Καρλ Γκούσταφ Ρένσκιελντ

Ο κόμης Καρλ Γκούσταφ Ρένσκιελντ (Carl Gustav Rehnskiöld, 6 Αυγούστου 1651 - 29 Ιανουαρίου 1722) υπήρξε Σουηδός ανώτατος αξιωματικός την εποχή της βασιλείας του Καρόλου ΙΒ'.

Ήταν ένας από τους πρωταγωνιστές του Μεγάλου Βορείου Πολέμου, ο οποίος ξεκίνησε το 1700. Καίτοι αψίθυμος και εριστικός ως χαρακτήρας, οι στρατιωτικές ικανότητές του τον έκαναν βασικό σύμβουλο του βασιλιά και δεύτερο στην ιεραρχία του σουηδικού στρατού. Μάλιστα όπως αποκαλούσαν τον Κάρολο «Αλέξανδρο του Βορρά», έτσι και το Ρένσκιελντ τον αποκαλούσαν «Παρμενίωνα».

Σημαντικότερες στιγμές της καριέρας του υπήρξαν η θριαμβευτική εκστρατεία στην Πολωνία (τότε τμήμα της Πολωνο-Λιθουανικής Κοινοπολιτείας) μεταξύ 1701 - 1703, η Μάχη του Φράουσταντ το 1706 (μετά τη νίκη του προήχθη σε στρατάρχη), αλλά και η αποτυχημένη εισβολή στη Ρωσία το 1708-9. Είχε το γενικό πρόσταγμα στη Μάχη της Πολτάβα, την οποία έχασε και αιχμαλωτίσθηκε από τους Ρώσους. Παρέμεινε αιχμάλωτός τους έως το 1718.

Σουηδοί στρατηγοί
Πρωταγωνιστές του Μεγάλου Βορείου Πολέμου
Παναγιώτης Λύρης

Ο Παναγιώτης Λύρης είναι Έλληνας σκιτσογράφος και δημιουργός κόμικς, γεννημένος το 1977.

Σπούδασε στη Σχολή Ορνεράκη, την περίοδο 2001-2003 και έχει εικονογραφήσει παιδικά βιβλία και διαφημιστικά έντυπα.

Παράγει επίσης, τα δικά του κόμικς σε περιοδικά όπως τα Σαΐνια, το PC Master και το ένθετο 9 της Ελευθεροτυπίας.

Αποτελεί μέλος της "Εικαστικής Ομάδας Συνεργίας"

Το κόμικς του με τίτλο Αδάμ έχει βραβευτεί, μαζί με άλλα τέσσερα, στη πέμπτη διοργάνωση του 24 Hour Comics Day που πραγματοποιήθηκε στις 2 Οκτωβρίου 2010, στο Metropolis Live Stage.<ref>https://www.biblionet.gr/titleinfo/?titleid=170901 Ως εκ τούτου ο Παναγιώτης Λύρης θεωρείται ένας από τους νικητές του 24 Hour Comics Day 2010. (Τα 24 Hour Comics είναι ένας μαραθώνιος/διαγωνισμός που γίνεται ταυτόχρονα σε 49 διαφορετικές τοποθεσίες και 14 χώρες, με νέες τοποθεσίες να προστίθενται συνέχεια.).

Παραπομπές

Πηγές 
Περιοδικό "Zine of Synergy" (ISSN: 1791-4922)

Εξωτερικοί σύνδεσμοι
Η ιστοσελίδα του δημιουργού

Έλληνες δημιουργοί κόμικς
Μάκης Χατζημωυσιάδης

Ο Μάκης (Άνθιμος) Χατζημωυσιάδης υπήρξε διεθνής Έλληνας αμυντικός ποδοσφαιριστής της Ξάνθης του Πανιωνίου και του Παναιτωλικού.

Βιογραφικό 

Ο Μάκης Χατζημωυσιάδης γεννήθηκε στις 28 Ιουνίου 1964 στα Κομνηνά Ξάνθης . Ως ποδοσφαιριστής αγωνιζόταν στη θέση του δεξιού μπακ. Ξεκίνησε την καριέρα του στη Β' εθνική το 1982-83 αγωνιζόμενος για 6 χρόνια με την Ξάνθη. 

Στη συνέχεια μεταγράφηκε στην ομάδα του Πανιωνίου όπου αγωνίστηκε για δύο αγωνιστικές περιόδους (1988-89 και 1989-90, με 63 συμμετοχές σε αγώνες πρωταθλήματος και 1 γκολ) για να επιστρέψει στη συνέχεια στην Ξάνθη η οποία στο μεταξύ είχε προβιβαστεί στην Α' εθνική. Το 1992 μεταπήδησε στον Παναιτωλικό όπου αγωνίστηκε εκ νέου στη Β' εθνική. Έκλεισε την καριέρα του στο Φωκικό και τη Γ΄Εθνική, την περίοδο 1995-96.

Ήταν μέλος της ομάδας του Πανιωνίου που έφθασε στον τελικό του κυπέλλου Ελλάδος το 1989. Διακρινόταν για την ταχύτητά του και τη μαχητικότητά του.

Στην Εθνική Ελλάδος

Ο Μάκης Χατζημωυσιάδης υπήρξε μία φορά διεθνής με την εθνική ομάδα. Αγωνίστηκε σε φιλικό παιχνίδι κατά της Ουγγαρίας στη Βουδαπέστη (1-1) στις 25 Οκτωβρίου 1989, ως ένας από τους 4 ποδοσφαιριστές του Πανιωνίου που είχαν αγωνιστεί στο συγκεκριμένο αγώνα. Επίσης, υπήρξε παίκτης της Εθνικής Ελπίδων.

Καριέρα 

 Σημείωση : τα στοιχεία προέρχονται από http://www.rsssf.com/tablesg/grkhist.html#81

Εξωτερικοί σύνδεσμοι 
 http://www.national-football-teams.com/v2/player.php?id=23392

Πηγές 

 «Όλα για το ποδόσφαιρο '91. Τρίτομο ΑΛΜΑΝΑΚ», περιοδικό Εικόνες, 1991
 «Εθνική Ελλάδος, πορεία μέσα στο χρόνο», Εκδόσεις Παπαζήση, Αθήνα 1995

Χατζημωυσιάδης Μάκης
Χατζημωυσιάδης Μάκης
Ποδοσφαιριστές Εθνικής Ελλάδας Κ21
Χατζημωυσιάδης Μάκης
Χατζημωυσιάδης Μάκης
Χατζημωυσιάδης Μάκης
Χ
Μαγκρέμπ

Μαγκρέμπ (αραβικά: المغرب العربي, al-Maġrib al-ʿArabi/αλ-Μάγριμπ αλ-Αραμπί), (ονομασία που προσδιορίζει τη Δύση στα Αραβικά) ονομάζεται η περιοχή της Βορειοδυτικής - Βόρειας Αφρικής που περιλαμβάνει το Μαρόκο, την Αλγερία και την Τυνησία. Με τον όρο Μεγάλο Μαγρέμπ περιλαμβάνονται επιπλέον οι περιοχές της Δυτικής Σαχάρας, Μαυριτανίας και της Λιβύης.

Η ονομασία Μαγκρέμπ ή Μάγκριμπ (στην κλασική αραβική) προέρχεται από την αραβική λέξη γκαρίμπ (gharib) που σημαίνει "πηγαίνοντας προς το άγνωστο" που αποτελούσε το σύνθημα, ίσως και την ιαχή των Αράβων κατακτητών κινούμενοι δυτικά στα βόρεια παράλια της Αφρικής.

Παλαιότερα οι Άραβες θεωρούσαν ως Μαγκρέμπ μόνο τις περιοχές των χωρών αυτών που βρίσκονται μεταξύ της οροσειράς του Άτλαντα και της Μεσογείου. Κατά την περίοδο της Αραβικής και μουσουλμανικής κυριαρχίας τους, ορισμένοι συγγραφείς θεωρούσαν Μαγρέμπ και την Ισπανία - Πορτογαλία (Ελ Ανταλούς), τη Σικελία (το εμιράτο της Σικελίας) και τη Μάλτα (όπου και σήμερα η μαλτέζικη γλώσσα προέρχεται από την αραβική).

Οι κάτοικοι της περιοχής του Μαγκρέμπ θεωρούνται Άραβες αν και υπάρχουν σημαντικά τμήματα του πληθυσμού με διαφορετική προέλευση όπως οι Βέρβεροι και πολύ λιγότεροι οι Εβραίοι.
Σημειώνεται ότι οι χώρες του Μαγκρέμπ διαφέρουν μεταξύ τους ακόμα και από πόλη σε πόλη, τόσο γεωγραφικά, εθνολογικά, πολιτικά και πολιτιστικά, όσο ακόμη και αρχιτεκτονικά.

Εξωτερικοί σύνδεσμοι 
 Union du Maghreb Arabe
 Maghreb Arab Online
 Al Maghreb
 Προϊστορικό της Αλγερίας και του Μαρόκου

Αφρική
Βόρεια Αφρική
Γεωγραφία της Λεκάνης της Μεσογείου
Αλέξης Αλβανός

Ο Αλέξανδρος Αλβανός (Βόλος 9 Απριλίου 1980) είναι Έλληνας πρώην διεθνής αθλητής της χειροσφαίρισης.Υπήρξε ένας εκ των σπουδαιότερων αθλήτών στην ιστορία του αθλήματος στην Ελλάδα.

Αγωνίζόταν στη θέση του δεξιού ίντερ. Ξεκίνησε το χάνμπολ το 1990 στη ΧΑΝ Θεσσαλονίκης.Από το 1999 έως το 2004 αγωνίστηκε στον Πανελλήνιο κατακτώντας 3 Πρωταθλήματα και 3 Κύπελλα Ελλάδος.Το 2004 μεταγράφηκε στη Γερμανική Βέτσλαρ.Το καλοκαίρι του 2006 μεταπήδησε στην ιστορική Γκούμερσμπαχ, με την οπoία αγωνίστηκε για 3 χρόνια κατακτώντας το EHF Cup το 2009, ενώ το 2007 έφτασε μέχρι τους 8 του Champions League.Συνέχισε να αγωνίζεται στο πρωτάθλημα της Bundesliga μέχρι το 2012, φορώντας δαδοχικά τις φανέλες των Ράιν-Νέκαρ Λόβεν, Λούμπεκε και Μπάλινγκεν.

Στις 22/07/2012 πήρε την απόφαση να επαναπατριστεί γα λογαριασμό της ΑΕΚ, στην οποία αγωνίστηκε τα επόμενα 2 χρόνια κατακτώντας 1 πρωτάθλημα και 2 Κύπελλα Ελλάδος. Το καλοκαίρι του 2014 πήρε μεταγραφή στον ΠΑΟΚ. Αγωνιζόμενος εκεί για 2 σεζόν, κατέκτησε το νταμπλ τη σεζόν 2014-15, πριν πάρει μεταγραφή στον Ι.Ε.Κ Ξυνη Δικέα με τη φανέλα του οποίου πανηγύρισε το πρωτάθλημα το 2017.Η επόμενη χρονία τον βρήκε να είναι μέλος της νεοσύστατης ομάδας του Ολυμπιακού/Ομίλου ΞΥΝΗ, με την οποία κατέκτησε ένα ακόμα νταμπλ .Τη σεζόν 2018/19 επέστρεψε στην ΑΕΚ, με τα χρώματα της οποίας έκλεισε τη σπουδαία καριέρα του.

Προπονητική Καριέρα 
ΑΕΚ: Ο Αλέξης Αλβανός ξεκίνησε την προετοιμασία με την ομάδα της ΑΕΚ αρχές του Αυγουστου για την σεζον 2022-2023. Στην πρεμιέρα του πρωταθλήματος κόντρα στα ΙΕΚ Ξινή (ΑΚΑ Ολυμπιακός) η ομάδα του επικράτησε κοντρα στους πρωταθλητές της σεζόν 2021-2022 με μια άνετη νικη 25-22.

Εθνική Ελλάδος 
Υπήρξε βασικό στέλεχος της Εθνικής Ανδρών, πρωταγωνιστώντας στις μεγάλες της επιτυχίες των Ολυμπιακών Αγώνων του 2004 και του Παγκοσμίου Πρωταθλήματος το 2005, όπου η Εθνική κατέκτησε ισάριθμες φορές την 6η θέση.Συνέχισε να αγώνιζεται με την Εθνική μέχρι το 2014, όταν κι ανακοίνωσε την απόσυρση του από τη "¨γαλανόλευκη".Αγωνίστηκε σε ολες τις ηλικιακές κατηγορίες των εθνικών ομάδων,κατακτώντας την 4η θέση στο Πανευρωπαϊκό Πρωτάθλημα Νέων στην Εσθονία το 1997.

Τίτλοι και διακρίσεις 
7Πρωταθλήματα Ελλάδος (Πανελλήνιος 3 / ΑΕΚ 1 / ΠΑΟΚ 1 / ΔΙΚΕ.ΑΣ. 1 /Ολυμπιακός /Όμιλος ΞΥΝΗ 1) :2000, 2002, 2004, 2013, 2015, 2017, 2018
7 Κύπελλα Ελλάδας (Πανελλήνιος 3 / ΑΕΚ 2 / ΠΑΟΚ 1 / Ολυμπιακός/ Όμιλος ΞΥΝΗ 1) : 2000, 2001, 2002, 2013, 2014, 2015
1 Ευρωπαϊκό Κύπελλο Ομοσπονδίας με την Γκούμερσμπαχ : 2009

Παραπομπές

Εξωτερικοί σύνδεσμοι 
Βιογραφικό του στη ιστοσελίδα του Συλλόγου Ελλήνων ολυμπιονικών
Βιογραφικό του στο handball.org.gr

Έλληνες αθλητές της χειροσφαίρισης
Έλληνες προπονητές χειροσφαίρισης
Αθλητές της εθνικής Ελλάδος χειροσφαίρισης
Χειροσφαιριστές ΑΕΚ
Χειροσφαιριστές Πανελληνίου
Προπονητές χειροσφαίρισης ΑΕΚ
Ζαουάντ Ζαϊρί

Ο Ζαουάντ Ζαϊρί (αραβικά: جواد الزاري ) είναι διεθνής Μαροκινός ποδοσφαιριστής που αγωνίζεται ως μεσοεπιθετικός και ανήκει στην Ελληνική ομάδα Α.Π.Σ. Ζάκυνθος 1961. Διακρίνεται για την εκρηκτικότητά του καθώς και για τη μεγάλη τεχνική του κατάρτιση.

Βιογραφικό 
Ο Ζαϊρί γεννήθηκε στις 14 Απριλίου του 1982 στην Τάζα του Μαρόκου και ξεκίνησε την καριέρα του το 1997 από τα τμήματα υποδομής της γαλλικής Γκενιόν. Την περίοδο 2000/01 προωθήθηκε στην επαγγελαματική ομάδα και την επόμενη σεζόν μεταγράφηκε στη Σοσό, στην οποία έγινε ευρύτερα γνωστός. Στο σύλλογο του Μονμπελιάρ έμεινε μέχρι τον Ιανουάριο του 2006, όταν και δόθηκε με τη μορφή δανεισμού στην αραβική Αλ Ιτιχάντ. Έπειτα, όμως, από σύντομο χρονικό διάστημα επέστρεψε στη Γαλλία, καθώς δεν μπόρεσε να προσαρμοστεί στις συνθήκες που επικρατούν στη Σαουδική Αραβία.

Επόμενος σταθμός της καριέρας του ήταν η Μποαβίστα και έπειτα η Ναντ, από την οποία όμως αποδεσμεύτηκε κατά το φθινόπωρο του 2007 για να υπογράψει συμβόλαιο συνεργασίας με το νεοφώτιστο τότε στην Α’ Εθνική, Αστέρα Τρίπολης.

Στις 5 Μαΐου 2009 συμφώνησε να συνεχίσει την καριέρα του στον Ολυμπιακό μετά τη λήξη του συμβολαίου του με τον Αστέρα. Το νέο του συμβόλαιο προβλέπει συνεργασία δύο ετών με την ομάδα του Πειραιά.Με τον Ολυμπιακό του δόθηκε η ευκαιρία να αγωνιστεί για πρώτη φορά στην καριέρα του στους ομίλους του Τσάμπιονς Λιγκ. Μετά τον Ολυμπιακό, υπέγραψε 6μηνο συμβόλαιο με τον Π.Α.Σ. Γιάννινα, λόγω όμως της μη ουσιαστικής προσφοράς του, έφυγε. Το 2014 πήρε μεταγραφή στη Μονς ντ' Ορ Αζέργκ, ενώ από το καλοκαίρι του 2015 έγινε παίκτης της Ζακύνθου (Β΄ Εθνική Ελλάδος).

Διεθνής καριέρα
Ο Ζαϊρί είναι από το 2000 διεθνής με την Εθνική του Μαρόκου έχοντας 28 συμμετοχές και 10 τέρματα. Ενώ έχει συμμετάσχει και στην Ολυμπιάδα του 2000.

Διακρίσεις
Ολυμπιακός
 Σουπερλιγκ 2011

Στατιστικά Καριέρας 

(μέχρι τις 28 Ιουνίου 2009)

Πηγές 

Μαροκινοί ποδοσφαιριστές
Ποδοσφαιριστές Ολυμπιακού Πειραιώς
Ποδοσφαιριστές Ανόρθωσης
Ποδοσφαιριστές Αστέρα Τρίπολης
Μέσοι ποδοσφαιριστές
Ποδοσφαιριστές ΦΚ Σοσό
Ποδοσφαιριστές Λιγκ 1
Ποδοσφαιριστές Σούπερ Λιγκ Ελλάδας
Ποδοσφαιριστές Εθνικής Μαρόκου
Ποδοσφαιριστές ΦΚ Γκενιόν
Ποδοσφαιριστές Μποαβίστα
Ποδοσφαιριστές ΦΚ Ναντ
Ποδοσφαιριστές Π.Α.Σ. Γιάννινα
Ποδοσφαιριστές Αλ Ιτιχάντ
Ποδοσφαιριστές Αλ Νασρ Σαλάλα
Ποδοσφαιριστές Α΄ κατηγορίας Κύπρου
Ξένοι ποδοσφαιριστές στην Ελλάδα
Ποδοσφαιριστές ολυμπιακής ομάδας Μαρόκου
Μαροκινοί ποδοσφαιριστές στο εξωτερικό
Ποδοσφαιριστές στους Θερινούς Ολυμπιακούς Αγώνες 2000
Ποδοσφαιριστές Κυπέλλου Εθνών Αφρικής 2006
Εθνική Ελλάδας (πετοσφαίριση γυναικών)

Η Εθνική ομάδα πετοσφαίρισης Ελλάδος γυναικών (εναλλακτικά: Εθνική βόλεϊ γυναικών), είναι το αντιπροσωπευτικό συγκρότημα της Ελλάδας σε διεθνείς διοργανώσεις, όπως οι Ολυμπιακοί Αγώνες, το Παγκόσμιο Πρωτάθλημα, το Ευρωπαϊκό πρωτάθλημα, η Παγκόσμια Λίγκα, η Ευρωπαϊκή Λίγκα, οι Μεσογειακοί Αγώνες και άλλες τυχόν διεθνείς διοργανώσεις.
Υπάγεται στην Ελληνική Ομοσπονδία Πετοσφαίρισης (Ε.Ο.ΠΕ.).

Παγκόσμια κατάταξη FIVB: 64η (29 Σεπτεμβρίου 2019)
Ευρωπαϊκή κατάταξη CEV: 22η (9 Σεπτεμβρίου 2019)

Ιστορία

Ολυμπιακοί Αγώνες 
 2004: 9η θέση

Παγκόσμιο πρωτάθλημα 
Συμμετοχή σε Τελική Φάση
 2002: 11η θέση

Ευρωπαϊκό πρωτάθλημα 
Συμμετοχή σε Τελική Φάση
 1985: 12η θέση
 1991: 8η θέση
 1993: 9η θέση
 1995: 7η θέση 
 2001: 9η θέση 
 2019: 14η θέση

Ευρωπαϊκή Λίγκα 
 2009: 7η θέση
 2010: 7η θέση
 2011: 12η θέση
 2012: 11η θέση
 2013: Δεν συμμετείχε
 2014: 8η θέση
 2015:  3η θέση 
 2016:  3η θέση

Μεσογειακοί Αγώνες 
1991:  3η θέση (Αθήνα)
2005:  2η θέση (Αλμερία)
2018:  2η θέση (Ταραγόνα)

Εθνική Ελλάδος 2018

Προκριματικά Ευρωπαϊκού Πρωταθλήματος 2019

Λοιπές αθλήτριες Εθνικής 2018 δηλωθείσες στην CEV 

 Οι συμμετοχές έχουν ανακοινωθεί από την Ε.Ο.ΠΕ.. Δεν είναι γνωστό αν έχουν καταγραφεί οι συμμετοχές μετά τους Μεσογειακούς Αγώνες 2018, των επόμενων φιλικών αγώνων και των προκριματικών του Ευρωπαϊκού πρωταθλήματος 2019.

Τεχνικό Επιτελείο

Διεθνείς συμμετοχές αθλητριών Εθνικής Πετοσφαίρισης Γυναικών

Παραπομπές

Πηγές - Εξωτερικοί σύνδεσμοι 
 Παρουσίαση Εθνικής Ελλάδος 2019  www.cev.lu 
 Εθνική Ελλάδος Ιστοχώρος Ε.Ο.ΠΕ. (www.volleyball.gr)
 Ειδήσεις για Εθνική γυναικών Ιστοχώρος Ε.Ο.ΠΕ. (www.volleyball.gr)
 Ειδήσεις για τις Εθνικές ομάδες www.greekvolley.gr
 Διεθνείς συμμετοχές αθλητριών Εθνικής Πετοσφαίρισης Γυναικών www.volleyball.gr
 Τα Μετάλλια της Εθνικής στους Μεσογειακούς Αγώνες www.volleynews.gr

Γυναικες
Εθνικές αθλητικές ομάδες της Ελλάδας
Εθνική Ελλάδας (υδατοσφαίριση γυναικών)

Η Εθνική Ελλάδας υδατοσφαίρισης γυναικών (Εθνική πόλο), είναι το αντιπροσωπευτικό συγκρότημα της Ελλάδας στη γυναικεία υδατοσφαίριση και ανήκει στην Κολυμβητική Ομοσπονδία Ελλάδος.

Σύντομο ιστορικό
Η εθνική ομάδα γυναικών έχει αξιόλογη παρουσία στον παγκόσμιο χώρο τα τελευταία χρόνια. Η κατάκτηση του αργυρού μεταλλίου στους Ολυμπιακούς Αγώνες της Αθήνας του 2004 αλλά και το χρυσό μετάλλιο στο Παγκόσμιο πρωτάθλημα υγρού στίβου του 2011 με νίκη στον τελικό επί της οικοδέσποινα Κίνας με 9-8, σηματοδότησαν την καθιέρωσή της στις υπολογίσιμες δυνάμεις της διεθνούς υδατοσφαίρισης.

Στις μεγάλες επιτυχίες των τελευταίων ετών περιλαμβάνονται επίσης το Χρυσό μετάλλιο στο Παγκόσμιο Λίγκ το 2005, τα Χάλκινα μετάλλια στην ίδια διοργάνωση τα έτη 2007, 2010 και 2012, αλλά περισσότερο τα Ασημένια Μετάλλια στα Ευρωπαϊκά πρωταθλήματα των ετών 2010, 2012, 2018 και 2022

Η σύνθεση της Εθνικής Ομάδας στο Ευρωπαϊκό του 2022 
Προπονητές: Αλεξία Καμμένου,Τάσος Πιρπιρής

Σημ. Τα προσωπικά στοιχεία των αθλητριών αναφέρονται στην ημέρα της έναρξης των αγώνων.
Θέσεις: Τ: Τερματοφύλακας, Α: Αμυντική, Π: Περιφερειακή, Φ: Φουνταριστή

Πηγή: Η σύνθεση της Εθνικής Ομάδας στο Ευρωπαϊκό του 2022 split2022.microplustimingservices.com (LEN)
 Οι αριθμοί σκούφου των Χυδηριώτη, Ελληνιάδη, Σάντα, Τριχά, Σιούτη, δεν είναι δεδομένοι.

Μετάλλια σε διεθνείς διοργανώσεις 

Ολυμπιακοί Αγώνες
  Ασημένιο μετάλλιο: 2004Παγκόσμιο Πρωτάθλημα Υγρού Στίβου
  Χρυσό μετάλλιο: 2011

Παγκόσμιο πρωτάθλημα υδατοσφαίρισης (Γουόρλντ Λίγκ)
  Χρυσό μετάλλιο: 2005
  Χάλκινο μετάλλιο: 2007, 2010, 2012Ευρωπαϊκό πρωτάθλημα υδατοσφαίρισης  Ασηνένιο μετάλλιο: 2010, 2012, 2018, 2022Μεσογειακοί Αγώνες
  Χάλκινο μετάλλιο: 2018

Συμμετοχές και κατάταξη στις διεθνείς διοργανώσεις

Ολυμπιακοί Αγώνες
Η γυναικεία υδατοσφαίριση εισήχθη για πρώτη φορά στους Ολυμπαικούς Αγώνες στη διοργάνωση του 2000, στο Σίδνεϊ της Αυστραλίας.

Τουρνουά Ολυμπιακού έτους

 
Σημείωση: Οι ομάδες γυναικών σε αναμονή της αναγνώρισης τους από τη Διεθνή Ολυμπιακή Επιτροπή, διοργάνωσαν το δικό τους Τουρνουά του Ολυμπιακού έτους, στο οποίο συμμετείχαν 12 ομάδες από τις 29 Μαΐου έως τις 7 Ιουνίου 1996 στην πόλη Έμμεν της Ολλάνδίας.

Η σύνθεση της Εθνικής Ομάδας στο Ασημένιο της Ολυμπιάδας του 2004 
Προπονητές: Κυριάκος ΙωσηφίδηςΓιώργος Μορφέσης

Παγκόσμιο Πρωτάθλημα Υγρού Στίβου

Παγκόσμιο πρωτάθλημα υδατοσφαίρισης (Γουόρλντ Λιγκ)

Παγκόσμιο κύπελλο υδατοσφαίρισης

Ευρωπαϊκό πρωτάθλημα υδατοσφαίρισης

Μεσογειακοί αγώνες 
Η πρώτη συμμετοχή γυναικών στους Μεσογειακούς Αγώνες γενικά, έγινε στην 5η διοργάνωση που διεξήχθη στην Τύνιδα, πρωτεύουσα της Τυνησίας. Η υδατοσφαίριση γυναικών εισήχθη για πρώτη φορά στην 18η διοργάνωση, που διεξήχθη στην Ταραγόνα της Ισπανίας, όπου η Εθνική Ελλάδας κατέκτησε το χάλκινο μετάλλιο.

Europa Cup 
Το 2018 πραγματοποιήθηκε για πρώτη φορά η διοργάνωση του "Europa Cup" Εθνικών ομάδων υδατοσφαίρισης, όπου το κατέκτησε η Εθνική Ελλάδος γυναικών.

Παραπομπές

Εξωτερικοί σύνδεσμοι 
 Κολυμβητική Ομοσπονδία Ελλάδος

Γυναικων
Ελλαδα
Εθνικές αθλητικές ομάδες της Ελλάδας
Ροδρίγο Παλάσιο

Ο Ροδρίγο Σεμπαστιάν Παλάσιο (Rodrigo Sebastián Palacio, 5 Φεβρουαρίου 1982) είναι Αργεντινός ποδοσφαιριστής που αγωνίζεται ως επιθετικός και ανήκει στην Μπολόνια.

Βιογραφικό 
Ο Παλάσιο γεννήθηκε στις 5 Φεβρουαρίου του 1982 στην Μπαΐα Μπλάνκα, Αργεντινή, και έχει ύψος 175 εκ. Ξεκίνησε την επαγγελματική του καριέρα απο την Ουρακάν το 2002 και το 2003 μεταγράφηκε στην Μπάνφιλντ. Γρήγορα προκάλεσε με την απόδοσή του το ενδιαφέρον μεγάλων ομάδων και το 2005 μεταγράφηκε στην Μπόκα Τζούνιορς. Με τον σύλλογο του Μπουένος Άιρες πανηγυρίσε μια πλειάδα τίτλων και κατάφερε να αναδειχθεί σε ένα από τα βασικά στελέχη της ομάδας. Μεγάλα του προτερήματα θεωρούνται η ταχύτητά του καθώς και η έφεσή του στο σκοράρισμα. Το καλοκαίρι του 2009 μεταγράφηκε στην ιταλική Τζένοα με σκοπό να καλύψει το κενό του συμπατριώτη του, Ντιέγο Μιλίτο, ο οποίος μεταπήδησε στην Ίντερ.

Ο Παλάσιο ήταν από τον Μάρτιο του 2005 ως το 2014 διεθνής με την Εθνική Αργεντινής όταν και έκανε την πρώτη του εμφάνιση σε φιλική αναμέτρηση κόντρα στο Μεξικό. Ήταν επίσης μέλος της ομάδας που συμμετείχε στο Μουντιάλ του 2006 και της ομάδας που έφτασε το 2007 μέχρι τον τελικό του Κόπα Αμέρικα. Έχει συνολικά 8 συμμετοχές και ένα γκολ. Το παρθενικό του τέρμα με την Εθνική Αργεντινής το πέτυχε σε αγώνα με το Εκουαδόρ στα πλαίσια των Προκριματικών του Μουντιάλ του 2010.

Στατιστικά

Πηγές 

 Προφίλ στο nationalfootballteams.com

Αργεντινοί ποδοσφαιριστές
Επιθετικοί ποδοσφαιριστές
Ποδοσφαιριστές Μπόκα Τζούνιορς
Ποδοσφαιριστές Παγκοσμίου Κυπέλλου 2006
Ποδοσφαιριστές Σέριε Α
Ποδοσφαιριστές Κόπα Αμέρικα 2007
Ποδοσφαιριστές Μπάνφιλντ
Ποδοσφαιριστές Τζένοα
Ποδοσφαιριστές Ίντερ
Ποδοσφαιριστές Μπολόνια ΦΚ 1909
Ποδοσφαιριστές Εθνικής Αργεντινής
Ποδοσφαιριστές ολυμπιακής ομάδας Αργεντινής
Ποδοσφαιριστές Ουρακάν ντε Τρες Αρόγιος
Ποδοσφαιριστές Παγκοσμίου Κυπέλλου 2014